# Cas Alqueria

El cas Alqueria és un escàndol de corrupció relacionat amb l'empresa pública de la Diputació de València, Divalterra. La investigació de la Fiscalia Anticorrupció trobà que la Diputació de València, governada per Jorge Rodríguez Gramage (PSOE) i Coalició Compromís, contractà persones per a ocupar llocs d'alts directius a Divalterra seguint un criteri partidista, no per mèrits, botant-se el procediment per a contractació d'alts directius. Els diners que van aconseguir aquests col·locats per recomanació fou de 1.122.095 euros. Els delictes dels quals se'ls acusa són malversació i prevaricació.
No solament la quantitat de persones en llocs directius havia sigut contractada sense seguir el procediment que establia la llei, sinó que també el ple de la Diputació s'havia auto-classificat com a organització de grup 1 injustificadament per a justificar l'augment de plantilla d'alts directius.

## Fets

Després de les eleccions locals de 2015, la Diputación nomenà el 24 de juliol de 2015 gerent a Jose Ramón Tíller (PSOE), cogerent a Agustina Brines (Compromís) i director dels Serveis Jurídics a José Luis Vera. A Agustina Brines se li van assignar tres alts directius (tots de Compromís) i a Jose Ramón Tíller, els altres quatre, que eren del PSOE.
Pau Pérez Lledó, Josep Lluís Melero, Maria Soledad Torija Urbano, Raúl Ibañez Fos, Manuel Carot, Miguel Ángel Ferri, Salvador Femenía, Víctor Jiménez Bueso i Vicente Lucas Ferrando foren contractats entre setembre i desembre de 2015 per a ocupar llocs de directius sense passar pel procediment de contractació legal. La seua contractació suma 1,1 milions d'euros.
El 22 de desembre de 2016, Miriam Vitón, una funcionària, fou nomenada com a cap de la unitat de control financer pel president de la Diputació, Jorge Rodríguez. Com Miriam Vitón no alertà de la irregularitat, quedà palès que no estava preparada per al lloc de treball assignat.
Se sap per correus electrònics que la Policia Nacional localitzà, que l'exgerent de Divalterra, Víctor Sahuquillo, avisà a Jorge Rodríguez en maig de 2016 sobre la irregularitat de la situació.
El 28 de febrer de 2018, dos exmembres de Divalterra (el que fou el director econòmic, José Luis Castellote, i el responsable del departament jurídic, José Luis Pellicer) involucrats en el cas Taula, presentaren la denúncia que motivà la investigació del cas Alqueria. En aquesta denuncia també es queixaven d'un assetjament per part del president de la diputació Jorge Rodríguez.
El 27 de juny de 2018, Rodríguez fou detingut per la seua implicació en el cas junt a altres presumptes implicats durant 36 hores i després deixats en llibertat provisional. El dia 12 de setembre la mare de Rodríguez, Xelo Gramage, es va suïcidar sota els efectes de la pressió.
L'abril de 2019, la policia acusava a Jorge Rodríguez com qui dirigia l'assumpte basant-se en centenars de correus electrònics.
José Ramón Triller no acudí a declarar el dijous 20 de juny de 2019, data que havia sigut citat.

## Reaccions

Les investigacions del cas Alqueria es fan públiques el juny de 2018, moment en què el president Jorge Rodríguez i altres presumptes implicats són detinguts i s'enregistren dependències de Divalterra i la Diputació de València. És en aquest moment quan el PSPV decideix apartar Rodríguez del càrrec i el suspenen de militància. També l'altre partit implicat, Compromís, decidí la destitució de la co-gerent Agustina Brines.
L'abril de 2019, mesos abans de les eleccions municipals, Jorge Rodríguez deixa la militància socialista definitivament després d'aixecar-se el secret de sumari i anuncia un nou partit polític amb el que revalidarà l'alcaldia d'Ontinyent. La Vall ens Uneix, com va ser fundat el partit de Rodríguez, va deixar sense representació del PSPV al consistori ontinyentí, així com presència en la majora d'ajuntaments de la comarca de la Vall d'Albaida, esdevenint la primera força política de la comarca i aconseguint l'únic diputat de la demarcació a la Diputació de València.

## Referències

* 1 2 Marco, Lucas; Pitarch, Sergi «El exgerente de Divalterra advirtió a Jorge Rodríguez sobre los altos cargos: "No están haciendo labores de alta dirección"». eldiario.es, 16-04-2019 [Consulta: 23 abril 2019].
* 1 2 Borràs, Xavier; Peñalosa, Gema «El 'Caso Alquería' le estalla a PSPV y Compromís en campaña: el sumario describe el enchufismo político en la Diputación». El Mundo, 16-04-2018 [Consulta: 23 abril 2019].
* 1 2 «El jutge deixa en llibertat Jorge Rodríguez i la resta de detinguts en l'operació Alqueria». Diari La Veu, 28-06-2018 [Consulta: 23 abril 2019].
* ↑ Europa Press «Un informe revela que cap persona fitxada com a alta direcció en Divalterra exercia funcions rectores». Diari La Veu, 16-04-2019 [Consulta: 23 abril 2019].
* ↑ Pitarch, Sergi; Lucas, Marco «El pasado de los denunciantes del caso Alquería: contratados a dedo por el "yonki del dinero" y con nóminas 'especiales'». eldiario.es, 16-04-2019 [Consulta: 23 abril 2019].
* ↑ Campos, Miguel Ángel «Los trabajadores de Divalterra denuncian purgas y amenazas del presidente de la Diputación de Valencia». Cadena SER, 02-07-2018 [Consulta: 17 juliol 2019].
* ↑ Zafra, Ignacio «El expresidente de la Diputación de Valencia, acusado de colocar a cargos del PSOE y Compromís». El País, 17-04-2019 [Consulta: 17 abril 2019].
* ↑ Marco, Lucas «La policía apuntala su acusación por los 7 "enchufados" con cientos de correos: "Las instrucciones parten de Jorge Rodríguez"». eldiario.es, 17-04-2019 [Consulta: 23 abril 2019].
* ↑ «L'exgerent de Divalterra José Ramón Tiller no acudeix a declarar pel cas Alqueria». À Punt, 20-06-2019 [Consulta: 21 juny 2019].
* ↑ «El PSPV suspende de todos sus cargos al presidente de la Diputación Jorge Rodríguez» (en castellà), 27-06-2018. [Consulta: 25 desembre 2022].
* ↑ «Agustina Brines abandona la cogerència de Divalterra fins que declare davant del jutge». Diari La Veu, 29-06-2018 [Consulta: 23 abril 2019].
* ↑ S.L, EDICIONES PLAZA. «Jorge Rodríguez deja el PSPV-PSOE tras abrirse el sumario del caso Alquería» (en castellà). [Consulta: 25 desembre 2022].
* ↑ Cuquerella, Toni. «Rodríguez se presenta con su propio partido en Ontinyent y saltará a otros municipios de la Vall d'Albaida para optar al diputado provincial» (en castellà), 18-04-2019. [Consulta: 25 desembre 2022].
* ↑ «La Vall ens Uneix entra en la Diputación pero no será decisivo» (en espanyol europeu). [Consulta: 25 desembre 2022].